### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 11. oktober 2023 har vedtaget Magistratens foranstående indstilling af 25. september 2023.

Enhedslisten de Rød-Grønnes byrådsgruppe kunne ikke tiltræde indstillingen og ønskede følgende mindretalsudtalelse medsendt:

”Bebyggelsesprocenten skal ned fra 80 % til 60 %.

Mindst 25 % af boligerne skal være almene.

Området er beliggende i sårbart drikkevandsområde. Der skal klausul om ingen brug af pesticider.

Grunden skal undersøges og renses for forurening inden byggeri sættes i gang.

Der skal laves diagrammer for støj fra letbanen.

Der skal redegøres for miljøbelastningen fra røg fra varmeværket.”

Danmarksdemokraternes byrådsgruppe kunne ikke tiltræde indstillingen og ønskede følgende mindretalsudtalelse medsendt:

”Danmarksdemokraterne ønsker at bevare Michala Brandt særpræg som landsby og ønsker derfor ikke mere end 2 etager inden for lokalplanområdet. Danmarksdemokraterne ønsker at lokalplanen afvises og i stedet sendes tilbage til yderligere behandling i samarbejde med fællesråd og lokalområde med fokus på højde, fortætning, trafik og grønne områder.”

###

Offentlig fremlæggelse af forslag til Lokalplan nr. 1174, Område til blandet bolig og erhverv ved [adresse], Merete Søndergaard og Ron Madsen i Malling, og Tillæg nr. 124 til Kommuneplan 2017.

### Resume

Planområdet er ca. 41.000 m² stort, privatejet og beliggende i byzone.

Lokalplanen udlægger området til blandet by med mulighed for boliger og en mindre del erhverv. Boligerne kan etableres som etageboliger, tæt-lav bebyggelse i form af rækkehuse og åben-lav i form af fritliggende enfamiliehuse.

Med lokalplanen sikres der 20 % almene boliger i området.

Lokalplanen har fokus på at sikre et godt samspil mellem nyt og gammelt, som skal bringe kulturmiljøet og industrihistorien i spil som en del af en stærk identitet for området.

Der er indgået en tredjepartsaftale mellem udvikler og Aarhus Letbane om en trafiksikker overgang over letbanen.

Planområdet er en del af omdannelsesområdet ”Malling Dampmølle”. Lokalplanen er i overensstemmelse med kommuneplanens overordnede mål, men ikke de konkrete rammer og ledsages derfor af et kommuneplantillæg for at muliggøre omdannelsen fra erhvervsformål.

Der har været en forudgående offentlig høring om ændring af kommuneplanen i maj 2021, hvor der kom 36 høringssvar deriblandt en underskriftsindsamling med 122 underskrifter imod bebyggelse over 2 etager.

### Beslutningspunkter

Det indstilles, at

forslag til Lokalplan nr. 1174 godkendes til offentlig fremlæggelse.

forslag til Tillæg nr. 124 til Kommuneplan 2017 godkendes til offentlig fremlæggelse.

bemærkninger fra den forudgående offentlige høring besvares som det fremgår af indstillingens afsnit 5.6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 25-09-2023

Maja Henriksen: 3

Fremsendes til [adresse] med bemærkning, at Magistraten i mødet den 25. september 2023 anbefaler, at byrådet tiltræder Magistratsafdelingen for Teknik og Miljøs indstilling af 6. september 2023.